Ulica Kubusia Puchatka

Ulica Kubusia Puchatka ('Karupoeg Puhhi tänav') on tänav Varssavis Śródmieście (Kesklinna) linnarajoonis. See saab alguse ulica Świętokrzyskalt ('Püha Risti tänav') otse Poola rahandusministeeriumi vastas ning kulgeb lõunasse ulica Wareckani.

Tänav rajati 1950. aastate esimesel poolel ulica Nowy Świati ('Uue Maailma tänav') hoonete sõjaaegsete varemete kohale. Tänava pikkus on 149 meetrit, laius 23 meetrit. Seda ääristavad neljakorruselised elamud, mille esimesel korrusel asuvad ärid; hooned rajati arhitekt Zygmunt Stępiński ja Varssavi Tehnikaülikooli (Politechnika Warszawska) arhitektuuritudengite Grzegorz Chruścielewski, Stanisław Kubicki, Zbigniew Kłopotowski ja Andrzej Milewski projektide järgi. 1954. aastal istutati tänavale kaks rida Szczecinist toodud pärnasid. Tänava põhjaotsas, vahetult ulica Świętokrzyska kõrval paikneb Varssavi metroo liini M2 jaam Nowy Świat–Uniwersytet.

Tänava nimi valiti välja ajalehe Express Wieczorny ('õhtuekspress') lugejate seas korraldatud võistluse põhjal 1954. aastal.http://www.bibliopskov.ru/vinny.htm  Винни-Пух — самый известный в мире медвежонокWarszawikia 

Lisaks Varssavile on samanimelised tänavad Poolas ka Olsztynis, Poznańis ja Gdańskis.https://web.archive.org/web/20131020104239/http://www.newizv.ru/lenta/2010-07-13/129780-polveka-s-opilkami-i-vorchalkami-v-golove-vinni-puh-otmechaet-jubilej-video.html Полвека с опилками и ворчалками в голове — Винни-Пух отмечает юбилей

Viited

 Välislingid 

 Ulica Kubusia Puchatka Varssavi vikis
 Улица Винни-Пуха и Пятачка. Варшава. Польша — информация для туриста

Kategooria:Varssavi
Kategooria:Tänavad